Gandia exposa al carrer les 21 propostes dels Pressupostos Participatius
15 desembre 2020

## Gandia exposa al carrer les 21 propostes dels Pressupostos Participatius15 desembre 2020Última actualització: 14 juliol 2025

![](../gestion/img/70d074d964d65f8ee5cf38e5fc1a0c035ececa2e38e5380c08c91f494b2f735e.jpg)  
  

Entrem en la recta final dels Pressupostos Participatius de 2020, que s’executaran al 2021. En aquest sentit, les 21 propostes de veïnat i associacions es poden consultar i votar a la web participagandia.org fins al 23 de desembre. Però, a més a més, també es poden conèixer al carrer, donat que l’Ajuntament de Gandia ha instal·lat una exposició al Passeig de les Germanies (primer tram) i a la plaça Prado.

L’exposició, al igual que el període de votació, romandrà fins el 23 de desembre. A l’endemà, el 24, les propostes guanyadores (6 en total) es faran publiques a través de les xarxes socials de Participació Ciutadana i de l’Ajuntament de Gandia.

El **regidor delegat de Polítiques amb la Ciutadania, Nahuel González**, ha declarat: “Estem en la segona setmana de votacions, molt contents de l’alta participació i també que pugam gaudir de les propostes (a peu de carrer) tan interessants que la ciutadania i les associacions veïnals han proposat i que en un any tan complicat té una participació tan alta, el que demostra que la ciutadania de Gandia creu en la participació”.

Per la seua banda, el **Director General de Participació Ciutadana, Joanjo Giner**, ha recordat que _“ja entrem en setmana decisiva, l’ultima de votació, per a que la ciutadania puga triar les 6 propostes que el govern de Gandia executarà el proper any. Anime la ciutadania a que continue votant i participant d’aquests pressupostos”._

Recordem que finalment la ciutadania podrà escollir entre 21 propostes: 11 triades de la votació filtre i 10 propostes presentades pels barris de la ciutat.

[Twittear](https://twitter.com/share)